Den Vest-Sjællandske Avis, 1840-07-23
Stænderne i Roeskilde. Den kongl. Commissarius har meddeelt Stænderne en Beretning om Finantsvæsenet, som har været Hs. Maj. Kongen forelagt. Der bemærkes, at de offentliggjorte Finantsberetninger for Aarene 1837 og 1838 maae i det Hele have bevirket en meere beroligende Anskuelse af Statens Finantsforfatning end den, som ligger til Grund for Provindsialstændernes sidst indgivne Finants-Petition. Finantsberetningen for 1838 viste en Finants=Overbalance af 1,376343 Rbd. 64 Skill, og indeholdt desuden, at Finantskassens og Statsgjeldskassens contante Beholdninger udgjorde ved Regnskabsaarets Udløb 7,587525 Rbd. 54 Skill., samt at en Deel af denne betydelige Beholdning allerede i Løbet af 1839 var anvendt til deraf at danne en frugtbringende, men tillige strax disponibel eller let realisabel Reservefond for Statskassen for at kunne gaae uforudseelige større Udgifter, dersom saadanne skulde indtræffe, imøde. Finantsforfatningen er i en fortsat fremadskridende Forbedring; der er ikke længere Spørgsmaal om nogen Underbalance, og Staten savner ikke Ressoureer til, uden at benytte sin fast funderede Credit, at gjøre Udvei til betydelige overordentlige Udgifter, naar saadanne uomgængeligen skulde kræves; ligeledes er Statens Gield, hvor høi dens Nominalbeløb end er, dog saaledes ordnet, at alle contractmæssige Forpligtelser kunne, saaledes som allerede i en lang Række af Aar er skeet, paa det Punktligste opfyldes. De omfattende og nøiagtige Undersøgelser om hvert Departements hele Jndtægt og Udgiftsvæsen ere tilendebragte, og der ville nu blive udarbeidede nye og omfattende Normal Reglementer for samme, der nøiagtigen fastsætte det Beløb, hvortil Udgifterne i hver Bestyrelsesgreen kunne og skulle nedbringes. Det er Kongens Villie, at der hvert Aar forfattes et saa nøiagtigt Budget som muligt over Aarets forventede Jndtægter og Udgifter og efter Aarets Udløb en Udsigt over, hvad Jndtægterne og Udgifterne efter de aflagte Regnskaber virkelig have beløbet sig til. Hovedindholdet af Normal Reglementerne og det aarlige Budget samt Udsigten over Aarets Jndtægters og Udgifters virkelige Beløb tilligemed Oplysning om de Forandringer, der i Aarets Løb ere foregaaede med Statens Gield og dens Activer, samt om begges Status og om Størrelsen af Kassebeholdningen og de udestaaende Restancer ved Aarets Udløb, skal bringes til offentlig Kundskab. En Mængde enkelte Besparelser og Udgifts=Reguleringer i de forskjellige Bestyrelsesgrene ere allerede resolve rede; om mange andre ere omfattende Undersøgelser anstillede. Justitsfondet med en Capitalformue af henved 300000 Rbd. og Hofkassens Fond af over370000 Rbd. ere inddragne under Finantserne. Gratialvæsenet er foreløbigen ordnet. Ved Hof= og Stald Etaten saavelsom ved Stutteriet paa Frederiksborg ere betydelige Reductioner indførte. Adskillige offentlige Bygningers Afhændelse er beordret, saasnart et passende Salg kan opnaaes. Undersøgelse er indled: om, hvorledes Jndtægterne af de kongelige Domainer kunne forøges. En bedre Regulering af Lønningsvæsenet og de øvrige Udgifter ved Toldfaget er anordnet. Et fuldstændigt og tilfredsstillende Budget vil allerede for næstkommende Aar kunne vorde forfattet. Professor Bang fremsatte følgende Forslag: "Efterat Forsamlingen nu er bleven endeligen constitueret, tillader jeg mig at indstille til samme, om den ikke maatte finde Anledning til at indgive en allerunderdanigst Adresse i Anledning af Hs. Majestæt Kong Christian den 8des Thronbestigelse. Da hans forevigede Forgænger, hvis Minde være velsignet imellem os, grundlagde denne Jnstitution, gav han de forsamlede Deputerede Ret til paa Folkets Vegne at udtale sig i Anledning af enhver Begivenhed, som er sær vigtig for Folkets Fremtid. En saadan Begivenhed er det stedfundne Thronskifte, og jeg finder det derfor sømmeligt og rigtigt, at der indgives en Adresse, som udtaler den Fortrøstning, at vor ophøiede Monark vil fortsætte hvad der under hans forevigede Forgænger blev begyndt, at den Maadeholdenhedens, Retfærdighedens og Humanitetens Aand, som besjælede Kong Frederik den 6te, vil gaae igjennem hans Efterfølgers Regjering. Ved at udtale dette vort tillidsfulde Haab søge vi at forøge den Kraft og Styrke, som Kongen i sin høie og ansvarfulde Stilling behøver, og som Gud ei vil negte den Fyrste, der, som han, har en redelig Villie til at gavne sit elskede Folk.